ai4bharat/Pralekha huggingface dataset:
சுரங்கங்கள் அமைச்சகம்
மத்திய நிலக்கரி அமைச்சகம் அறிவியல் தொழில்நுட்ப திட்ட முன்மொழிவுகள் வரவேற்பு
கல்வி நிறுவனங்கள், பல்கலைக்கழகங்கள், தேசிய நிறுவனங்கள், இந்திய அரசின் அறிவியல் மற்றும் தொழில் ஆராய்ச்சி துறையின் அங்கீகாரம் பெற்ற ஆராய்ச்சி மற்றும் வளர்ச்சி நிறுவனங்களிடமிருந்து அறிவியல் தொழில்நுட்ப திட்ட யோசனைகள் வரவேற்கப்படுவதாக மத்திய நிலக்கரி அமைச்சம் அறிவித்துள்ளது.
3 வருட காலத்திற்கான இந்தத் திட்ட யோசனைகள் கனிமத்துறை, நிலையான சுரங்கப் பணி மற்றும் சுரங்கத் தொழில் சார்ந்த செயல்பாடுகளில் தாக்கத்தை ஏற்படுத்துவதாக இருக்க வேண்டும்.
இதற்கு விண்ணப்பிக்க தேதி, விண்ணப்ப படிவம் உள்ளிட்ட விவரங்களுக்கு www.pib.nic.in என்ற வலைதளத்தைப் பார்க்கவும்
விவசாயத்துறை அமைச்சகம்
சமையல் எண்ணெய்களுக்கான தேசிய திட்டம்
மக்களவையில் கேள்வி ஒன்றுக்கு மத்திய வேளாண்துறை அமைச்சர் திரு. நரேந்திர சிங் தோமர் எழுத்துபூர்வமாக தாக்கல் செய்த பதிலில் கூறியதாவது:
வடகிழக்கு மாநிலங்கள் மற்றும் அந்தமான் -நிகோபார் தீவுகள் உட்பட நாட்டில் பாமாயில் உற்பத்திக்கான சாத்தியங்களை மதிப்பிடுவது குறித்த ஆராய்ச்சியை இந்திய வேளாண் ஆராய்ச்சி கவுன்சில் - இந்திய பாமாயில் ஆராய்ச்சி கழகத்தின் மறுமதிப்பீட்டு குழு கடந்த 2020ம் ஆண்டு மேற்கொண்டன. இந்தியாவில் மொத்தம் 22 மாநிலங்களில், 27.99 லட்சம் ஹெக்டேர் நிலங்கள் பாமாயில் மரங்கள் வளர்க்க சாத்தியம் என அடையாளம் காணப்பட்டன.
மழை பெய்யும் பகுதிகளில், பாமாயில் மரங்களுக்கு மாதம் ஒன்றுக்கு 150 மி.மீ வீதம், 1800 மி.மீ மழைப்பொழிவு தேவைப்படுகிறது. நீர்ப்பாசன வசதி இருந்தாலும், பாமாயில் மரங்களுக்கு மழைப் பொழிவு முக்கியமான அம்சமாக உள்ளது.
நாட்டில் பாமாயில் உற்பத்தியை அதிகரிப்பதற்காக சமையல் எண்ணெய்க்கான தேசிய திட்டம் - பாமாயில் தொடங்கப்பட்டுள்ளது. இதற்கு ரூ.11,040 கோடி அனுமதிக்கப்பட்டுள்ளது. இதில் மத்திய அரசின் பங்கு ரூ.8,844 கோடி. மாநிலங்களின் பங்கு ரூ.2,196 கோடி. பாமாயில் மரங்கள் வளர்ப்புக்கு வனப்பகுதி நிலங்கள் எதுவும் பரிந்துரைக்கப்படவில்லை.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1783878
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவு கழக கிடங்குகளில், உணவு தானியங்கள் சேதம் அடைவதில்லை: மத்திய அமைச்சர் தகவல்
மத்திய உணவு மற்றும் பொது விநியோகத்துறை இணையமைச்சர் திரு. தான்வேராவ் சாகிப் தாதாராவ் மக்களவையில் எழுத்துப்பூர்வமாக தாக்கல் செய்தி பதிலில் கூறியதாவது:
நுகர்வோர் பாதுகாப்பு சட்டம் 2019, 2020ம் ஆண்டு ஜூலை மாதம் அமலுக்கு வந்தது. இந்த புதிய சட்டத்தின் படி, நுகர்வோருக்கு ஏராளமான பாதுகாப்பு கிடைக்கிறது. தயாரிப்பாளர் அல்லது விற்பனையாளர் அல்லது சேவை அளிப்போர் மற்றும் வாடிக்கையாளர் இடையேயான ஒப்பந்தத்தில் நியாமற்ற நடைமுறைகளை திணிக்க முடியாது.
ஒப்பந்தத்தை மீறும் வாடிக்கையாளருக்கு அபராதம் விதிப்பது, வாடிக்கையாளர் தனது கடனை முன்கூட்டியே செலுத்தினால் அதை ஏற்க மறுப்பது போன்றவை எல்லாம் ஒப்பந்தத்தில் நியாயமற்ற நடைமுறைகள் என தெரிவிக்கப்பட்டுள்ளது.
நுகர்வோர் பாதுகாப்பு சட்டப்படி வழக்குகள் குறிப்பிட்ட காலத்துக்குள் தீர்க்கப்பட வேண்டும். சில விதிவிலக்கான சூழலில் மட்டுமே இந்த வழக்குகளை ஒத்தி வைக்க வேண்டும், அப்போது அதற்கான காரணம் எழுத்துபூர்வமாக பதிவு செய்யப்பட வேண்டும்.
நுகர்வோர் பாதுகாப்பு சட்டத்தின் கீழ் கடந்த 2019ம் ஆண்டு 2459 வழக்குகள் பதிவு செய்யப்பட்டு, 1435 வழக்குகளுக்கு தீர்வு காணப்பட்டுள்ளது.
பாசிபருப்பு மற்றும் உளுந்தம் பருப்பு ஆகியவற்றின் சில்லரை விலை கடந்த ஏப்ரல் மாதம் முறையே 26.75% மற்றும் 7.25% அதிகரித்துள்ளது.
இந்திய உணவு கழக சேமிப்பு கிடங்குகளில், கொள்முதல் செய்யப்படும் அரிசி மற்றும் கோதுமை போன்ற உணவு தானியங்கள் அறிவியல் பூர்வமாக சேமித்து வைக்கப்படுவதால், அவைகள் வீணாவதில்லை.
(Visitor Counter : 136
ஊரக வளர்ச்சி அமைச்சகம்
விடுதலையின் அம்ரித் மகோத்ஸவம்: ஒரே வாரத்தில் 2614 சுயஉதவிக்குழு தொழில்முனைவோர்களுக்கு ரூ.8.60 கோடி சமூக நிறுவன கடனுதவி
விடுதலையின் அம்ரித் மகோத்ஸவத்தின் ஒரு பகுதியாக, மத்திய ஊரக வளர்ச்சி அமைச்சகம், ஒரே வாரத்தில் 2614 சுயஉதவிக்குழு தொழில்முனைவோர்களுக்கு ரூ.8.60 கோடி சமூக நிறுவன கடனுதவி வழங்கியுள்ளது.
தொடக்க நிறுவன, கிராமத் தொழில் முனைவோர் திட்டத்தின் கீழ் 19 மாநிலங்களில் உள்ள கிராமங்களில் சுயஉதவிக்குழுவினர் குறுந்தொழில் தொடங்குவதற்கு இந்த கடன்கள் வழங்கப்பட்டன.
அம்ரித் மகோத்ஸவ கொண்டாட்டத்தின்போது, தொடக்க நிறுவன கிராம தொழில் முனைவோர் திட்டத்தின்  கீழ், செப்டம்பர் 6ம் தேதி முதல் 12ம் தேதி வரை, பல நடவடிக்கைகள் மேற்கொள்ளப்பட்டன. தொடக்க நிறுவன கிராம தொழில் முனைவோர் திட்டம், ஊரக பகுதிகளில் குறுந்தொழில்கள் தொடங்க விரும்பும் சுயஉதவிக் குழு உறுப்பினர்களுக்கு இத்திட்டம் எவ்வாறு உதவுகிறது என்பது குறித்து விழிப்புணர்வு ஏற்படுத்த இந்த நிகழ்ச்சிகள் நடத்தப்பட்டன.
இந்நிகழ்ச்சிகளில், பொது நிர்வாகிகள், அரசு அதிகாரிகள் மற்றும் சமுதாய அமைப்புகள் பங்கேற்றன.
சமூக நிறுவன கடன் அளிப்பதற்கு முன்பாக, சுயஉதவிக் குழு தொழில்முனைவோர்களுக்கு தொழில்முனைவு குறித்து ஆரம்பக்கட்ட பயிற்சிகள் அளிக்கப்பட்டன. அவர்களின் தொழில்கள் குறித்து விரிவான திட்டங்களும் தயாரிக்கப்பட்டன.
இந்த நடவடிக்கைகளில், ஆந்திரப் பிரதேசம், அசாம், பீகார், சத்தீஸ்கர், குஜராத், ஹரியானா, ஜார்க்கண்ட், கேரளா, மத்தியப் பிரதேசம், மணிப்பூர், மேகாலயா, மிசோரம், ஒடிசா, பஞ்சாப், ராஜஸ்தான், தெலுங்கானா, உத்தரப் பிரதேசம், உத்தரகாண்ட் மற்றும் மேற்கு வங்கம் ஆகிய மாநிலங்கள் பங்கேற்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755016
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
புதிய இந்தியாவை உருவாக்குவதில் பாகிஸ்தானில் இருந்து வந்த அகதிகள் பங்களித்துள்ளதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
மேற்கு பாகிஸ்தானைச் சேர்ந்த டாக்டர் மன்மோகன் சிங், இந்தர் குமார் குஜ்ரால் ஆகிய இருவர் இந்தியாவின் பிரதமராக பதவியேற்ற நிலையில், ஜம்மு காஷ்மீரில் குடியேறிய அதே பிரிவைச் சேர்ந்த அகதிகளுக்கு மாநில சட்டமன்றத் தேர்தலில் வாக்களிக்கவோ, மாநில சட்டமன்றத் தேர்தலில் போட்டியிடவோ உரிமை மறுக்கப்பட்டது முரண்பாடு என மத்திய அமைச்சர் டாக்டர் ஜிதேந்திர சிங் கூறியுள்ளார். ஜம்மு & காஷ்மீரில் 2019 ஆகஸ்ட் 5-ம் தேதி சட்டப்பிரிவு 370ஐ ரத்து செய்ததன் மூலம் பிரதமர் மோடி இந்த ஒழுங்கீனத்தை சரிசெய்த பிறகு, இப்போது ஜம்மு & காஷ்மீரில் குடியேறிய பாகிஸ்தானில் இருந்து வந்த அகதிகள் கூட தேர்தலில் போட்டியிடலாம், மேலும் எம்எல்ஏவாகவோ அல்லது அமைச்சராகவோ அல்லது முதலமைச்சராகவோ கூட ஆகலாம் என அவர் தெரிவித்தார்.
ஜம்மு அருகே சர்வதேச எல்லைக்கு அருகில் நடைபெற்ற மேற்கு பாகிஸ்தான் அகதிகளின் பேரணியில் டாக்டர் ஜிதேந்திர சிங் உரையாற்றினார்.
பாகிஸ்தானில் இருந்து வேரோடு பிடுங்கி எறியப்பட்ட அகதிகள், பிரிவினைக்குப் பிறகு, இந்தியப் பக்கம் தஞ்சம் அடைய குறுகிய கால அவகாசத்தில் தங்கள் வீடுகளையும் உடைமைகளையும் விட்டு வெளியேற நேரிட்டது. அதைத் தொடர்ந்து நடந்த கலவரங்களில் அவர்களின் நெருங்கிய மற்றும் அன்பானவர்கள் பலர் கொல்லப்பட்டனர். சுதந்திரத்திற்குப் பிறகு, அவர்கள் வாழ்க்கையின் ஒவ்வொரு துறையிலும் பங்களித்து, தேசத்திற்கு பெருமை சேர்த்துள்ளனர். இதுமட்டுமின்றி, இந்தியாவின் இரண்டு பிரதமர்களான டாக்டர் மன்மோகன் சிங் மற்றும் இந்தர் குமார் குஜ்ரால் ஆகியோர் மேற்கு பாகிஸ்தானில் வசித்தவர்கள், முன்னாள் துணைப் பிரதமர் எல் கே அத்வானி கராச்சியைச் சேர்ந்தவர்.
இருப்பினும், துரதிர்ஷ்டவசமாக, சில குறுகிய மனப்பான்மை கொண்ட வர்களின் அரசியல் நலன்கள் மற்றும் 370 வது பிரிவின் பெயரால் நடந்த சூழ்ச்சிகளால், ஜம்மு & காஷ்மீரில் குடியேறத் தேர்ந்தெடுத்த பாகிஸ்தானில் இருந்து வந்த அகதிகளின் அடிப்படை உரிமைகள் பறிக்கப்பட்டதாக டாக்டர் ஜிதேந்திர சிங் வருத்தம் தெரிவித்தார்.
அடுத்த கால் நூற்றாண்டு இந்தியாவின் வளர்ச்சிக் கதையில் பொன்னான அத்தியாயத்தைக் குறிக்கும் என்றும், ஜம்மு & காஷ்மீர் முக்கியப் பங்கு வகிக்கும் என்றும் டாக்டர் ஜிதேந்திர சிங் நம்பிக்கை தெரிவித்தார். பிரதமர் மோடியின் கீழ், ஜம்மு & காஷ்மீர் போன்ற புறப் பகுதிகளின் ஆராயப்படாத திறன்கள் இப்போது பயன்பாட்டிற்கு கொண்டு வரப்படுகின்றன. மேலும் பல புதிய ஸ்டார்ட்-அப் முயற்சிகள், குறிப்பாக விவசாயத் துறையில், ஜம்மு & காஷ்மீரில் இருந்து தொடங்குவதாக அவர் தெரிவித்தார்.
புவி அறிவியல் அமைச்சகம்
மேற்கு மத்திய வங்கக் கடலில் உருவாகி உள்ள காற்றழுத்த தாழ்வு நிலையானது, ஆழ்ந்த காற்றழுத்தத் தாழ்வு நிலையாக வலுவடைந்துள்ளது
விசாகப்பட்டினத்திற்கு தெற்கு- தென்கிழக்கே 250 கி.மீ, காக்கி நாடாவுக்கு கிழக்கு- தென்கிழக்கே 290 கி.மீ மற்றும் நர்சாபூர்க்கு கிழக்கு தென்கிழக்கே 330 கி.மீ-லும் மையம் கொண்டுள்ளது
மேற்கு மத்திய மற்றும் வடமேற்கு வங்கக்கடல், தென்மேற்கு வங்கக்கடல் மற்றும் ஒடிசா- ஆந்திரப் பிரதேசம்- தமிழ்நாடு மற்றும் புதுச்சேரியில் கடல் மிகவும் கொந்தளிப்போடு காணப்படும்
இந்திய வானிலை ஆராய்ச்சி மையத்தின் புயல் எச்சரிக்கைப் பிரிவு விடுத்துள்ள அறிக்கை:
மேற்கு மத்திய வங்கக் கடலில் நேற்று உருவான காற்றழுத்தத் தாழ்வு நிலையானது, மேற்கு வடமேற்கு திசையில் நகர்ந்து ஆழ்ந்த காற்றழுத்த தாழ்வு நிலையாக உருவாகியுள்ளது. இன்று காலை 11.30 மணி அளவில், இந்த ஆழ்ந்த காற்றழுத்தத் தாழ்வு நிலையானது, விசாகப்பட்டினத்திற்கு தெற்கு- தென்கிழக்கே 250 கி.மீ-லும், காக்கி நாடாவுக்கு கிழக்கு- தென்கிழக்கே 290 கி.மீ-லும் மற்றும் நர்சாபூர்க்கு கிழக்கு தென்கிழக்கே 330 கி.மீ-லும் மையம் கொண்டுள்ளது.
இது மேற்கு வடமேற்கு திசை நோக்கி நகர்ந்து வட ஆந்திரப் பிரதேசத்தின் நர்சாபூர் மற்றும் விசாகப்பட்டினத்திற்கு இடையே நிலையாக கரையைக் கடக்கும் என்றும் அப்போது மணிக்கு 55 முதல் 65 கிலோமீட்டர் வரையில் காற்று வீசக்கூடும்.
மேற்கு மத்திய மற்றும் வடமேற்கு வங்கக்கடல், தென்மேற்கு வங்கக்கடல் மற்றும் ஒடிசா- ஆந்திரப் பிரதேசம்- தமிழ்நாடு மற்றும் புதுச்சேரியில் நாளை வரையும், மன்னார் வளைகுடாவில் இன்று நாளையும் கடல் மிகவும் கொந்தளிப்போடு காணப்படும். எனவே மீனவர்கள் இந்த கடற்பகுதிகளில் நாளை மாலை வரை செல்ல வேண்டாம் என்று கேட்டுக் கொள்ளப்படுகிறார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1663687
தொழிலாளர் மற்றும் வேலைவாய்ப்பு அமைச்சகம்
இ- ஷ்ரம் இணையதளத்தில் புலம்பெயர்ந்த தொழிலாளர்களின் விவரங்கள்
அமைப்புச் சாரா தொழிலாளர்களின் தேசிய அளவிலான தரவை அளிப்பதற்கான இ- ஷ்ரம் இணையதளத்தை ஆகஸ்ட் 26, 2021 அன்று மத்திய தொழிலாளர் மற்றும் வேலைவாய்ப்பு அமைச்சகம் தொடங்கியது. மாநிலங்கள் மற்றும் யூனியன் பிரதேச அரசுகள் அமைப்புச் சாரா தொழிலாளர்கள் பற்றிய விவரங்களை இ- ஷ்ரம் இணையதளத்தில் பதிவு செய்யலாம். கட்டுமானத் தொழிலாளர்கள், தெருவோர வியாபாரிகள், வேளாண் தொழிலாளர்கள், புலம்பெயர்ந்த தொழிலாளர்கள் உள்ளிட்ட அமைப்புச் சாரா தொழிலாளர்களை ஆதாருடன் இணைப்பதற்கு தேசிய அளவிலான தரவுத்தளம் உருவாக்கப்பட்டுள்ளது. ஆதார் தொடர்பான தகவல்கள், சொந்த விவரங்கள், தொடர்பு விவரங்கள், முகவரி தகவல், தொழில் விவரங்கள், வங்கி விவரங்கள், வாரிசாக நியமிக்கப்படுபவரின் விவரங்கள் உள்ளிட்டவை இ- ஷ்ரம் இணையதளத்தில் பதிவேற்றம் செய்யப்படுகிறது.
இத்தகவலை மாநிலங்களவையில் கேள்வி ஒன்றுக்கு மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு ரமேஷ்வர் தெலி எழுத்துப்பூர்வமாக தெரிவித்தார்.
ரெயில்வே அமைச்சகம்
பயணிகளின் வசதிக்காக நாடு முழுவதும் ஆர்பிஃஎப்-ன் ஒரு மாத கால நடவடிக்கை
ரயில்வே சொத்துக்கள், பயணிகளின் பாதுகாப்பு, அவர்கள் தொடர்பான பிரச்சனைகளைச் சமாளிக்கும் பொறுப்பு ரயில்வே பாதுகாப்புப் படையிடம் ஒப்படைக்கப்பட்டுள்ளது. பயணிகளுக்கு சிரமமில்லாத பயணத்தை உறுதி செய்யவும், அவர்களிடையே பாதுகாப்பு உணர்வை ஏற்படுத்தவும், பெண்கள் மற்றும் மாற்றுத்திறனாளிகளுக்கு ஒதுக்கப்பட்ட பெட்டிகளில் வேறு யாரும் ஏறாதவாறு தடுக்கும் வகையில் நாடு முழுவதும் ஒரு மாத கால இயக்கத்தை ரயில்வே பாதுகாப்பு படை ஆர்பிஎப் அறிமுகப்படுத்தியது.
இந்த நடவடிக்கையின் போது, பெண்களுக்கென ஒதுக்கப்பட்ட பெட்டிகளில் பயணித்த / நுழைந்த 5100-க்கும் மேற்பட்ட நபர்கள் கைது செய்யப்பட்டனர். 6300-க்கும் மேற்பட்ட நபர்கள் மாற்றுத்திறனாளிகளுக்கு ஒதுக்கப்பட்ட பெட்டிகளை ஆக்கிரமித்து / நுழைந்ததற்காக கைது செய்யப்பட்டனர். இவர்கள் மீது ரயில்வே சட்டத்தின் தொடர்புடைய விதிகளின் கீழ் சட்ட நடவடிக்கை எடுக்கப்பட்டது. இந்தக் குற்றம் புரிந்தவர்களுக்கு முறையே, ரூ. 6.71 லட்சம் & ரூ. 8.68 லட்சம் அபராதம் விதிக்கப்பட்டது.
ரயில்களில் குறிப்பாக, சில மூன்றாம் பாலினத்தவரால் பயணிகளுக்கு தொந்தரவு அளித்தல், பயணிகளிடம் அவர்கள் தவறாக நடந்துகொள்வது குறித்து பல புகார்கள் அடிக்கடி தெரிவிக்கப்படுகின்றன. இந்த இயக்கத்தின் போது, இதுபோன்ற செயல்களில் ஈடுபட்ட 1200-க்கும் மேற்பட்ட மூன்றாம் பாலினத்தவர்கள் பிடித்துச் செல்லப்பட்டு அவர்களுக்கு எதிராக சட்ட நடவடிக்கை எடுக்கப்பட்டது. ரயில்வே சட்டத்தின் கீழ் அவர்களிடமிருந்து ரூ.1.28 லட்சம் அபராதமாக வசூலிக்கப்பட்டது.
நீண்ட தூர ரயில்களின் பொதுப் பெட்டிகளில் இருக்கைகளை ஆக்கிரமிப்பவர்களைக் கண்டறியும் வகையில் இயக்கங்கள் நடத்தப்பட்டன. துண்டு விரித்தல் / இருக்கைகளை வளைத்தல் ஆகியவற்றில் ஈடுபட்ட 36 பேர் அடையாளம் காணப்பட்டு, கைது செய்யப்பட்டு அவர்களுக்கு எதிராக சட்ட நடவடிக்கை எடுக்கப்பட்டது.
எதிர்காலத்திலும் இதே உணர்வுடன் ஆர்பிஎப் இதுபோன்ற இயக்கங்களைத் தொடர அறிவுறுத்தப்பட்டுள்ளது.
பிரதமர் அலுவலகம்
49-ஆவது ஆளுநர்கள் மாநாட்டின் தொடக்க அமர்வில் பிரதமர் உரை
குடியரசுத் தலைவர் மாளிகையில் நடந்த 49-ஆவது ஆளுநர்களின் மாநாட்டின் தொடக்க அமர்வில் பிரதமர் திரு நரேந்திர மோடி இன்று உரையாற்றினார்.
மத்திய அரசின் மேம்பாட்டு திட்டங்கள் மற்றும் முன்முயற்சிகளின் அதிகபட்ச பலனை மக்கள் அடையும் வகையில், ஆளுநர்கள் தங்களது வாழ்க்கையில் பெற்ற பலதரப்பட்ட அனுபவங்களை எவ்வாறு பயன்படுத்திக்கொள்ளலாம் என்பது குறித்து பிரதமர் விளக்கினார். கூட்டாட்சி கட்டமைப்பு மற்றும் நாட்டின் அரசியல் சாசன வரம்புக்கு உட்பட்டு ஆளுநர் முக்கிய பங்கு ஆற்ற முடியும் என்று அவர் தெரிவித்தார்.
பழங்குடியின வகுப்பினர் அதிகமாக வசிக்கும் மாநிலங்களைச் சேர்ந்த ஆளுநர்கள், பழங்குடியின வகுப்பினருக்கு கல்வி, விளையாட்டு, நிதிப் பயன்பாடு ஆகியவற்றில் மத்திய அரசு மேற்கொண்டுள்ள முயற்சிகளின் பயன்களை உறுதி செய்யும் வகையில் உதவலாம் என பிரதமர் கூறினார். விடுதலைப் போராட்டத்தில் பழங்குடியின வகுப்பினர் முக்கிய பங்காற்றியதாகக் கூறிய அவர், டிஜிட்டல் அருங்காட்சியகங்கள் போன்ற வழிமுறைகள் மூலம் அவர்களது தியாகத்திற்கு அங்கீகாரம் கிடைக்கச் செய்ய வேண்டுமென்று வலியுறுத்தினார்.
ஆளுநர்கள் பல்கலைக்கழகங்களின் வேந்தர்களாகவும் உள்ளனர் என்று பிரதமர் குறிப்பிட்டார். ஜூன் 21-ஆம் தேதி சர்வதேச யோகா தினம் கொண்டாடப்படவுள்ள நிலையில், யோகா பயிற்சியின் முக்கியத்துவத்தை இளைஞர்கள் அறியும் வகையில், மிகப்பெறும் விழிப்புணர்ச்சியை ஏற்படுத்தும் வாய்ப்பாக அதைப் பயன்படுத்திக் கொள்ள வேண்டும் என்று அவர் வலியுறுத்தினார். இதுபோல, மகாத்மா காந்தியின் 150-ஆவது பிறந்தநாளைக் கொண்டாடுவதில் பல்கலைக்கழகங்களில் முக்கிய பங்காற்றுவதை உறுதி செய்ய வேண்டுமென்று பிரதமர் கேட்டுக்கொண்டார்.
தேசிய ஊட்டச்சத்து இயக்கம், கிராமங்களுக்கு மின்சார வசதி, வெகுவேகமாக முன்னேற முயலும் மாவட்டங்களின் மேம்பாட்டு அளவுகோல்கள் போன்ற முக்கிய வளர்ச்சித்திட்டங்கள் குறித்து பிரதமர் குறிப்பிட்டார். அண்மையில் மின்சார வசதி பெற்ற கிராமங்களுக்கு ஆளுநர்கள் சென்று, மின்சாரத்தின் பயன்களை அங்குள்ள மக்கள் எவ்வாறு பெற்று மகிழ்கிறார்கள் என்பதை தெரிந்து கொள்ளலாம் என பிரதமர் யோசனை தெரிவித்தார்.
அண்மையில் ஏப்ரல் 14-ஆம் தேதி முதல் செயல்படுத்தப்படும் கிராம ஸ்வராஜ் அபியான் மூலம் அரசின் ஏழு முக்கிய திட்டங்கள் 16,000த்திற்கும் மேற்பட்ட கிராமங்களில் செயல்படுத்தப்பட்டு வருவதாக பிரதமர் குறிப்பிட்டார். ஜன் பாஹிதாரி மூலம் ஏழு பிரச்சினைகளிலிருந்து இந்த கிராமங்கள் விடுவிக்கப்பட்டதாக அவர் கூறினார். ஆகஸ்ட் 15-ஆம் தேதிக்குள் இந்தத் திட்டம் மேலும் 65,000 கிராமங்களில் செயல்படுத்தப்பட வேண்டும் என்ற இலக்குடன் விரிவாக்கப்பட்டு வருவதாக அவர் தெரிவித்தார்.
50-ஆவது ஆளுநர்கள் மாநாட்டை அடுத்த ஆண்டு முன்னதாகவே நடத்த உடனடியாக திட்டமிடவேண்டும் என்று பிரதமர் கேட்டுக்கொண்டார். இந்த வருடாந்திர நிகழ்ச்சியை மேலும் அதிக செயல்திறனுடன் நடத்துவதில் கவனம் செலுத்த வேண்டும் என்று பிரதமர் வலியுறுத்தினார்.
----
(Visitor Counter : 104
விண்வெளித்துறை
விண்வெளி ஆய்வு, அறிவியல் மற்றும் பயன்பாடு குறித்த இந்தியா – புருனே இடையிலான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்
பிரதம மந்திரி திரு. நரேந்திர மோடி தலைமையில் மத்திய அமைச்சரவைக் குழுக் கூட்டம் புதன்கிழமை நடைபெற்றது. அதில் இந்தியாவுக்கும் புருனே நாட்டுக்கும் இடையில் விண்வெளி ஆய்வு, அறிவியல், செயற்கைக்கோள் தகவல் தடமறிதல், தகவல் பெறுதல் உள்ளிட்ட செயல்பாடுகள் குறித்த புரிந்துணர்வு ஒப்பந்தம் குறித்து விவரிக்கப்பட்டது. இந்த ஒப்பந்தம் 2018, ஜூலை 19ம் தேதி கையெழுத்தானது.
பலன்கள்:
இந்த ஒப்பந்தம் இந்தியாவின் ராக்கெட் மற்றும் செயற்கைக்கோள்களை இயக்குவது, பராமரிப்பது, தரைதளத்தின் நிலையத்துடனான இணைப்பை விரிவுபடுத்துதல் வழிசெய்யும். புருனே நாட்டின் அதிகாரிகள், மாணவர்களுக்கு உரிய பயிற்சி அளிப்பதன் மூலம் விண்வெளி தொழில்நுட்ப நடவடிக்கைகளில் இந்தியா தனது நிபுணத்துவம், அனுபவம் ஆகியவற்றைப் பகிர்ந்துகொள்ளவும் துணை புரியும்.
இந்த உடன்பாட்டின் மூலம் புருனே நாட்டுடனான ஒத்துழைப்பு இந்தியாவின் தரைக் கட்டுப்பாட்டு நிலையத்தை இயக்கி, பராமரித்து விரிவுபடுத்துவதற்கும் உதவும். இதன் மூலம் அனைத்துப் பகுதிகளும் பிரிவுகளும் பலன்பெறும்.
தரைக்கட்டுப்பாட்டு நிலையத்தில் புதிய ஆய்வு நடவடிக்கைகளுக்கு உத்வேகம் கிடைக்கவும், விண்வெளித் தொழில்நுட்பப் பயன்பாடுகளில் உரிய பயிற்சிக்கும் இந்தப் புரிந்துணர்வு ஒப்பந்தம் வழியமைக்கும்.
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவில் பவ்டா எஸ்4-ன் முதல் அத்தியாயம் திரையிடப்படுகிறது
53வது இந்திய சர்வதேச திரைப்பட விழாவில் பவ்டா எஸ்4 ன் முதல் அத்தியாயம் திரையிடப்படுகிறது. இதன் படைப்பாளர் மற்றும் நிர்வாக தயாரிப்பாளர்கள் லியர் ராஸ் ,அவி இசச்சாரோஃப் ஆகியோர் முதல் அத்தியாயத்துடன் திரைப்படவிழாவில் கலந்து கொள்கின்றனர்.
2023 இல் நெட்பிளிக்சில் உலகளவில் ஒளிபரப்பாகவுள்ள இந்தத் தொடரின் பிரீமியர் காட்சி, நவம்பர் 27, ஞாயிற்றுக்கிழமையன்று நட்சத்திரங்கள் பெருமளவில் பங்கேற்கும் திருவிழாவில் திரையிடப்படும்.
பவ்டா தொடரின் பிரிமியர் காட்சி திரைப்படவிழாவில் வெளியிடப்படுவது குறித்து படைப்பாளர் லியோர் ராஸ் மற்றும் தயாரிப்பாளர் அவி இசச்சாரோஃப், ஆசிய பிரீமியருக்கு இந்தியா வருவதில் நாங்கள் மிகவும் மகிழ்ச்சியடைவதாக தெரிவித்துள்ளனர்.
மத்திய தகவல் மற்றும் ஒலிபரப்புத் துறை அமைச்சர் திரு. அனுராக் தாக்கூர், "ஒரு கலை முயற்சி வெற்றியடைவதில் எந்த ரகசியமும் இல்லை. இந்திய சர்வதேச திரைப்பட விழாவில் ,பல்வேறு மொழிகளில் தனித்துவமான கதைகள், அனைத்து பிராந்தியங்கள், இனம் மற்றும் கலாச்சாரங்களைத் தாண்டி கொண்டாடப்படுகின்றன. புதிய கதைகள், ஆக்கபூர்வமான யோசனைகள் மற்றும் புதிய முன்னோக்குகளை உலகிற்கு வழங்குவதற்கான எங்கள் முயற்சி பலனளிக்கிறது’’ என்றார்.
நெட்ஃபிக்ஸ் உலகின் முன்னணி பொழுதுபோக்கு சேவையாகும். 190 க்கும் மேற்பட்ட நாடுகளில் 223 மில்லியன் கட்டண உறுப்பினர்களுடன் டிவி தொடர்கள், ஆவணப்படங்கள், திரைப்படங்கள் மற்றும் மொபைல் கேம்களை பல்வேறு மொழிகளில் ஒளிபரப்புகிறது.
சுகாதாரம் மற்றும் குடும்ப நலத்துறை அமைச்சகம்
போலியோ துணை தேசிய தடுப்பூசி தினம் ஜூன் 19 முதல் 11 மாநிலங்கள்/ யூனியன் பிரதேசங்களில் நடத்தப்படும்
போலியோ என்னும் இளம்பிள்ளை வாத சொட்டு மருந்து வழங்குவது தொடர்பான 2022 ஆம் ஆண்டிற்கான முதல் துணை தேசிய நோய்த்தடுப்பு நாள் ஜூன் 19 முதல் பீகார், சண்டிகர், டெல்லி, குஜராத், ஹரியானா, ஜார்கண்ட், மகாராஷ்டிரா, பஞ்சாப், ராஜஸ்தான், உத்தரகண்ட் ,மேற்கு வங்காளம் ஆகிய நாட்டின் 11 மாநிலங்கள்/ யூனியன் பிரதேசங்களில் நடத்தப்படுகிறது.
இந்த போலியோ இயக்கத்தின் போது, 5 வயதுக்குட்பட்ட சுமார் 3.9 கோடி குழந்தைகளுக்கு சாவடிகளிலும், வீடு வீடாகச் சென்றும், அலைபேசி மற்றும் போக்குவரத்துக் குழுக்கள் மூலமாகவும் போலியோ சொட்டு மருந்து வழங்க இலக்கு நிர்ணயிக்கப்பட்டுள்ளது. குழந்தைகளுக்கு கூடுதல் பாதுகாப்பை வழங்குவதற்காக, இந்திய அரசு அதன் வழக்கமான நோய்த்தடுப்பு திட்டத்தில் போலியோ வைரஸ் தடுப்பூசியையும் அறிமுகப்படுத்தியுள்ளது.
உலக சுகாதார அமைப்பின் தென்கிழக்கு ஆசியப் பிராந்தியத்தில் உள்ள மற்ற 10 நாடுகளுடன் சேர்ந்து இந்தியாவும் 2014 –ம் ஆண்டு மார்ச் 27அன்று போலியோ இல்லாத சான்றிதழைப் பெற்றது. நாட்டில் கடைசியாக 2011 ஜனவரி 13 அன்று மேற்கு வங்க மாநிலம் ஹவுராவில் போலியோ பாதிப்பு ஏற்பட்டது.
உலகளவில், ஆப்கானிஸ்தான் மற்றும் பாகிஸ்தான் ஆகிய இரு நாடுகளில் போலியோ இன்னும் பரவி வருகிறது. இந்தியா "போலியோ இல்லாத நாடு " என்று சான்றிதழ் பெற்றிருந்தாலும், போலியோ தடுப்பு நடவடிக்கையில் தீவிரமாக செயல்பட்டு வருகிறது.
உலகளாவிய நோய்த்தடுப்புத் திட்டத்தின் கீழ் கூடுதல் தடுப்பூசிகளை அறிமுகப்படுத்துவதன் மூலம், இந்தியா தனது குழந்தைகளை மேலும் மேலும் நோய்களிலிருந்து பாதுகாக்க முயற்சிகளை மேற்கொண்டு வரும் நிலையில், அனைத்து தடுப்பூசிகளும் நாட்டின் கடைசி குழந்தையையும் சென்றடைவது முக்கியமாகும். தேசிய போலியோ திட்டத்தின் கீழ் கற்றுக்கொண்ட பாடங்கள் மற்றும் அமைப்புகள் நோய்த்தடுப்பு வழக்கத்தை வலுப்படுத்தவும் 90% க்கும் அதிகமான முழு நோய்த்தடுப்பு செயல்பாட்டை அடையவும் பயன்படுத்தப்படுகின்றன.
மாநில அரசுகள் மற்றும் உலக சுகாதார அமைப்பு, யுனிசெப், ரோட்டரி அமைப்புகள் போன்றவை போலியோ ஒழிப்பில் மட்டுமின்றி, வழக்கமான நோய்த்தடுப்பு முயற்சிகளை மேம்படுத்துவதிலும் குறிப்பிடத்தக்க பங்கு வகித்துள்ளன.
அனைத்து பெற்றோர்களும் தங்களது 5 வயதுக்குட்பட்ட குழந்தைகளுக்கு போலியோ சொட்டு மருந்து போடுமாறு கேட்டுக் கொள்ளப்படுகிறார்கள்.
•••••••••••••
(Visitor Counter : 393
பிரதமர் அலுவலகம்
இந்திய பிரதமருக்கு ஆஸ்திரேலியா பிரதமர் தொலைபேசி மூலம் வாழ்த்து
17 வது மக்களவை பொதுத் தேர்தலில் வெற்றி பெற்றதை முன்னிட்டு, ஆஸ்திரேலியா பிரதமர் திரு ஸ்காட் மோரிசன் மே 23, 2019 அன்று பிரதமர் திரு நரேந்திர மோடியை தொலைபேசி மூலம் தொடர்பு கொண்டு வாழ்த்து தெரிவித்தார்.
ஆஸ்திரேலியாவுடனான தனது உறவை மேம்படுத்திக் கொள்வதில் இந்தியா அதிக முக்கியத்துவம் அளிக்கிறது. இந்தியாவும் ஆஸ்திரேலியாவும் வலுவான பிரகாசமான ஜனநாயகம் என்றும், விரிவப்படுத்தப்படும் பொருளாதார ஒத்துழைப்பு, வளர்ந்து வரும் உயர் நிலை கலந்துரையாடல்கள், மக்களிடையேயான வலுவான உறவு ஆகியவை நமது உறவை வலுப்படுத்துவதை தொடர்ந்து உறுதி செய்யும் என்று பிரதமர் குறிப்பிட்டார்.
ஆஸ்திரேலியாவில் சமீபத்தில் நடந்து முடிந்த தேர்தலில் லிபரல் – நேஷனல் கூட்டணி கட்சி வெற்றி பெற பிரதமர் மோரிசனின் வழிகாட்டுதலுக்கு பிரதமர் பாராட்டுத் தெரிவித்தார். பிரதமர் மோரிசன், இந்தியாவுக்கு வருகை தருமாறு பிரதமர் மீண்டும் அழைப்பு விடுத்தார்.
(Visitor Counter : 115
பெட்ரோலியம் மற்றம் இயற்கை எரிவாயு அமைச்சகம்
குப்பையிலிருந்து உயிரி எரிவாயு உற்பத்தி: இந்தியன் ஆயில், தில்லி நகராட்சி இடையே புரிந்துணர்வு ஒப்பந்தம்
புதுதில்லி நரேலா பகுதியில் ராணிகேரா குப்பை கிடங்கில் இருந்து உயிரி எரிபொருள் தயாரிப்பதற்கான புரிந்துணர்வு ஒப்பந்தம், இந்தியன் ஆயில் கார்ப்பரேஷன், தில்லி நகராட்சி இடையே இன்று கையெழுத்தானது.
மத்திய பெட்ரோலியத்துறை அமைச்சர் திரு தர்மேந்திர பிரதான முன்னிலையில், இந்த ஒப்பந்தம் கையெழுத்தானது.
இந்த ஒப்பந்தப்படி புதுதில்லி நரேலா பகுதியில் உள்ள ராணிகேரா என்ற இடத்தில் குப்பையிலிருந்து, உயிரி எரிவாயு தயாரிக்கும் ஒருங்கிணைந்த ஆலை அமைப்பதற்கு தேவையான வசதிகளை தில்லி மாநகராட்சிக்கு, இந்தியன் ஆயில் நிறுவனம் செய்து கொடுக்கும்.
இந்த ஆலை, திடக்கழிவு, இயற்கை கழிவுகளில் இருந்து உயிரி எரிபொருள் தயாரிக்கும். பிளாஸ்டிக் பொருட்களை சுத்திகரிப்பு செய்யும்.
இந்நிகழ்ச்சியில் பேசிய மத்திய அமைச்சர் திரு தர்மேந்திர பிரதான், ‘‘இந்த மைல்கல் திட்டம் தொடங்கப்படுவது, பல வழிகளில் எரிபொருள் உற்பத்தி செய்யவும், கச்சா எண்ணெய் இறக்குமதியை குறைக்கவும், இதர தேசிய இலக்குகளை அடையவும் உதவும்’’ என்றார்.
மேலும் விரங்களுக்கு:
https://pib.gov.in/PressReleasePage.aspx?PRID=1689991(Visitor Counter : 104
பெருநிறுவனங்கள் விவகாரங்கள் அமைச்சகம்
இந்தியாவுக்கும் மலேசியாவுக்கும் இடையே கம்பெனி செயலாளர் துறையில் பரஸ்பர ஒத்துழைப்புக்கான புரிந்துணர்வு ஒப்பந்தத்துக்கு மத்திய அமைச்சரவை ஒப்புதல்.
இந்தியாவுக்கும் மலேசியாவுக்கும் இடையே கம்பெனி செயலாளர் துறையில் பரஸ்பர ஒத்துழைப்புக்கான புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இருநாடுகளிலும் உள்ள தொழில் புரியும் கம்பெனி செயலாளர்களின் அந்தஸ்து மற்றும் கௌரவத்தை மேம்படுத்தவும், ஆசியா - பசிபிக் மண்டலத்தில் எல்லைக்கப்பால் அவர்கள் சென்று வருவதற்கு வசதி ஏற்படுத்தவும் இந்த ஒப்பந்தம் உதவும்.
விவரங்கள் :
இருநாடுகளிலும் உள்ள தொழில் புரியும் கம்பெனி செயலாளர்களின் அந்தஸ்து மற்றும் கௌரவத்தை மேம்படுத்துவதையும், ஆசியா - பசிபிக் மண்டலத்தில் எல்லைக்கப்பால் அவர்கள் சென்று வருவதற்கு வசதி ஏற்படுத்துவதையும் நோக்கமாகக் கொண்டது இந்த ஒப்பந்தம். இது இந்திய கம்பெனி செயலாளர்கள் நிறுவனம் மற்றும் மலேசிய கம்பெனி செயலாளர்கள் சங்கம் ஆகியவற்றிடையே ஏற்பட்டு தற்போது அமைச்சரவை ஒப்புதலைப் பெற்றுள்ளது.
பின்னணி:
இந்திய கம்பெனி செயலாளர்கள் நிறுவனமானது, இந்திய நாடாளுமன்றம் இயற்றிய 1980 கம்பெனி செயலாளர்கள் சட்டத்தின்கீழ் அமைக்கப்பட்ட சட்டப்படியான நிறுவனம். இந்தியாவில் கம்பெனி செயலாளர்கள் தொழில் துறையை உருவாக்கி கட்டுப்படுத்துவதை இது நோக்கமாகக் கொண்டது. மலேஷியாவில் இதே நோக்கத்துடன் உருவாக்கப்பட்டது மலேஷிய கம்பெனி செயலாளர்கள் சங்கம்.
-----------
(Visitor Counter : 95
மின்னணு மற்றும் தகவல் தொழில்நுட்பம்
அக்குவாபோனிக்ஸ் மற்றும் இதர மாற்று வேளாண் தொழில்நுட்பங்களால் விவசாயிகளின் உற்பத்தியையும் வருமானத்தையும் அதிகரிக்கலாம்: திரு சஞ்சய் தோத்ரே
விவசாயிகளின் வாழ்வாதாரத்தை மேம்படுத்த அக்குவாபோனிக்ஸ் மற்றும் இதர மாற்று வேளாண் தொழில்நுட்பங்கள் அவசியம். இந்த தொழில்நுட்பங்களைப் பயன்படுத்தி விவசாயிகள், தங்கள் விளை நில பொருட்களின் உற்பத்தியை அதிகரிப்பதுடன், அவர்களது வருமானத்தையும் பெருக்க முடியும் என்று மத்திய கல்வி, தொலைத்தொடர்பு, மின்னணு மற்றும் தகவல் தொழில்நுட்பத் துறை இணை அமைச்சர் திரு சஞ்சய் தோத்ரே தெரிவித்துள்ளார். லூதியானாவில் உள்ள குரு அங்கத் தேவ் கால்நடை பல்கலைக்கழகத்தில் மத்திய உயர் கணினி மேம்பாட்டு மையமான சி-டாக் தயாரித்துள்ள அக்குவாபோனிக்ஸ் தொழில்நுட்பத்தை அமைச்சர் காணொலி காட்சி வாயிலாக இன்று தொடங்கி வைத்தார். மத்திய மின்னணு மற்றும் தகவல் தொழில்நுட்ப அமைச்சகத்தின் நிதியுதவியுடன் இந்த அக்குவாபோனிக்ஸ் தொழில்நுட்பம் தயாரிக்கப்பட்டுள்ளது.
அக்குவாபோனிக்ஸ் என்று அழைக்கப்படும் சுற்றுச்சூழலுக்கு உகந்த வளர்ந்து வரும் தொழில்நுட்பத்தின் மூலம் மீன்களும் தாவரங்களும் இணைந்து வளர்ச்சியடைகின்றன. வளரும் தாவரங்களுக்கு மீன்களின் கழிவுகள் உரமாகப் பயன்படுகிறது. இந்தக் கழிவுகளில் இருந்து தாவரங்களுக்குக் கிடைக்கும் ஊட்டச் சத்தை அவை தக்க வைத்துக் கொண்டு தண்ணீரை சுத்திகரிக்கிறது. இந்த தண்ணீர் மீன் தொட்டிகளை நிரப்பப் பயன்படுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664061